CELEX: 32014R1271
Language: bg
Date: 2014-11-28 00:00:00
Title: Регламент за изпълнение (ЕС) № 1271/2014 на Комисията от 28 ноември 2014 година за разрешаване на повишаването на граничните стойности за обогатяване на вино, произведено от грозде, набрано през 2014 г. от някои винени сортове лози в някои лозарски райони или части от тях

29.11.2014   
            
            
               BG
            
            
               Официален вестник на Европейския съюз
            
            
               L 344/10
            
         РЕГЛАМЕНТ ЗА ИЗПЪЛНЕНИЕ (ЕС) № 1271/2014 НА КОМИСИЯТА
   от 28 ноември 2014 година
   за разрешаване на повишаването на граничните стойности за обогатяване на вино, произведено от грозде, набрано през 2014 г. от някои винени сортове лози в някои лозарски райони или части от тях
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 91 от него,
   като има предвид, че:
   
               (1)
            
            
               В част I, точка А.3 от приложение VIII към Регламент (ЕС) № 1308/2013 се предвижда, че държавите членки могат да поискат граничните стойности по отношение на повишаването на алкохолното съдържание (обогатяването) по обем на виното да бъдат увеличени с най-много 0,5 % за годините, в които климатичните условия са били изключително неблагоприятни.
            
         
               (2)
            
            
               Белгия, България, Чешката република, Германия, Франция, Хърватия, Италия, Унгария, Австрия, Румъния, Словения и Словакия поискаха такова повишаване на граничните стойности за обогатяване на вино, произведено от грозде, набрано през 2014 г., тъй като климатичните условия по време на вегетативния сезон бяха изключително неблагоприятни. Това искане бе отправено от България, Чешката република, Хърватия, Унгария, Австрия, Румъния, Словения и Словакия за всички техни лозарски райони. Белгия отправи искане за един район, Германия — за няколко района и за части от районите на Mosel и Saale-Unstrut, Франция — за няколко общини в пределите на департаментите Aude и Hérault, и Италия — за няколко района в Северна и Централна Италия и за един район на ЗНП в регионите Умбрия и Лацио. Белгия, Франция и Италия отправиха искане за повишаване на граничните стойности за обогатяване за всички вина, произведени от лозарски сортове, отглеждани в областите, засегнати от изключително неблагоприятните климатични условия. Германия отправи искане за повишаване на граничните стойности за обогатяване само за виното от конкретни засегнати винени сортове лози в районите Baden, Württemberg и Mecklenburger Landwein и в засегнатата част от територията на район Saale-Unstrut.
            
         
               (3)
            
            
               Поради изключително неблагоприятните атмосферни условия през 2014 г. граничните стойности по отношение на повишаването на естественото алкохолно съдържание, предвидени в част I, точка А.2 от приложение VIII към Регламент (ЕС) № 1308/2013, не позволяват производството на вино с подходящо общо алкохолно съдържание от всички или от някои винени сорта лози в някои лозарски зони или части от тях, за които обикновено има търсене на пазара.
            
         
               (4)
            
            
               Като взе предвид целта на част I от приложение VIII към Регламент (ЕС) № 1308/2013, а именно обогатяването на виното да не се насърчава и да се ограничава, и предвид изключителния характер на дерогацията в точка А.3 от посочената част, разрешенията за повишаване на граничните стойности за обогатяване на виното следва да се предоставят само за лозарски райони или части от тях и за винарски сортове лози, засегнати от изключително неблагоприятни климатични условия. Ето защо по отношение на Белгия разрешение следва да се даде само за район Wallonia, който е бил засегнат от подобни климатични условия. По отношение на Германия разрешение следва да се даде само за вино от винени сортове лози Blauer Spätburgunder, Schwarzriesling, Blauer Gutedel, Weißer Gutedel и Blauer Trollinger, засегнати от подобни климатични условия в регион Baden; от всички винени сортове червено грозде, засегнати от тези климатични условия в регионите Hessische Bergstraße и Rheingau; от всички винени сортове червено грозде и от винените сортове бяло грозде Bacchus, Blauer Silvaner, Cabernet Blanc, Grüner Silvaner, Johanniter, Müller-Thurgau, Ruländer, Sauvignon Blanc, Scheurebe, Weißer Elbling, Weißer Gutedel, Weißer Riesling и Weißer Burgunder, засегнати от подобни климатични условия в част от региона Saale-Unstrut; от винения сорт лоза Blauer Trollinger, засегнат от подобни климатични условия в регион Württemberg; от винените сортове лози Phoenix, Müller-Thurgau, Elbling и Regent, засегнати от подобни климатични условия в регион Mecklenburger Landwein; и от всички винени сортове лози в регионите Ahr, Mittelrhein, Nahe, Pfalz и Rheinhessen и в част от региона Mosel, засегнати от подобни климатични условия. По отношение на Франция разрешение следва да се даде само за ограничен брой общини в департаментите Aude и Hérault, засегнати от подобни климатични условия. По отношение на Италия разрешение следва да се даде само за районите Veneto, Friuli-Venezia-Giulia, Provincia autonoma di Trento, Provincia autonoma di Bolzano, Lombardia, Piemonte, Emilia-Romagna, Toscana, Abruzzo и Puglia и за географски район на защитеното наименование за произход „Orvieto“ в регионите Umbria и Lazio, засегнати от подобни климатични условия.
            
         
               (5)
            
            
               Следователно е целесъобразно да се разреши повишаването на граничните стойности за обогатяване на вино, произведено от всички или от някои сортове грозде, набрано през 2014 г. в лозарски райони или части от тях в Белгия, България, Чешката република, Германия, Франция, Хърватия, Италия, Унгария, Австрия, Румъния, Словения и Словакия.
            
         
               (6)
            
            
               Мерките, предвидени в настоящия регламент, са в съответствие със становището на Комитета за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   Посредством дерогация от част I, точка А.3 от приложение VIII към Регламент (ЕС) № 1308/2013 повишаването на естественото алкохолно съдържание по обем за прясното грозде, набрано през 2014 г., гроздовата мъст, гроздовата мъст в процес на ферментация, новото вино в процес на ферментация и виното, произведено от грозде, набрано през 2014 г. в лозарските райони, изброени в приложението към настоящия регламент, или в части от тях, и за всички или конкретни винени сортове лози, съгласно посоченото приложение, не надвишава следните гранични стойности:
   
               а)
            
            
               3,5 об. % в лозарска зона А, посочена в допълнение I към приложение VII към Регламент (ЕС) № 1308/2013;
            
         
               б)
            
            
               2,5 об. % в лозарска зона Б, посочена в допълнение I към приложение VII към Регламент (ЕС) № 1308/2013;
            
         
               в)
            
            
               2,0 об. % в лозарска зона В, посочена в допълнение I към приложение VII към Регламент (ЕС) № 1308/2013.
            
         Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 ноември 2014 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 347, 20.12.2013 г., стр. 671.
   
      ПРИЛОЖЕНИЕ
      Винарски сортове лози и лозарски райони или части от тях, за които е разрешено повишаване на граничната стойност за обогатяване съгласно член 1
      
                  Държава членка
               
               
                  Лозарски райони или части от тях (лозарска зона)
               
               
                  Сортове
               
            
                  Белгия
               
               
                  Лозарски райони на Wallonia (зона А)
               
               
                  Всички одобрени винени сортове лози
               
            
                  България
               
               
                  Всички лозарски райони (зона В)
               
               
                  Всички одобрени винени сортове лози
               
            
                  Чешка република
               
               
                  Всички лозарски райони (зони А и Б)
               
               
                  Всички одобрени винени сортове лози
               
            
                  Германия
               
               
                  Лозарския район в Ahr
               
               
                  Всички одобрени винени сортове лози
               
            
                  Лозарския район в Baden (зона Б)
               
               
                  Винените сортове лози: Blauer Spätburgunder, Schwarzriesling, Blauer Gutedel, Weißer Gutedel и Blauer Trollinger
               
            
                  Лозарския район в Hessische Bergstraße (зона А)
               
               
                  Всички одобрени винени сортове червено грозде
               
            
                  Лозарския район в Mittelrhein (зона А)
               
               
                  Всички одобрени винени сортове лози
               
            
                  Лозарския район в Mosel, с изключение на областта на Perl, Oberperl, Nennig и Sehndorf (зона А)
               
               
                  Всички одобрени винени сортове лози
               
            
                  Лозарския район в Nahe (зона А)
               
               
                  Всички одобрени винени сортове лози
               
            
                  Лозарския район в Pfalz (зона А)
               
               
                  Всички одобрени винени сортове лози
               
            
                  Лозарския район в Rheingau (зона А)
               
               
                  Всички одобрени винени сортове червено грозде
               
            
                  Лозарския район в Rheinhessen (зона А)
               
               
                  Всички одобрени винени сортове лози
               
            
                  Лозарския район в Saale-Unstrut, с изключение на територията на Potsdam-Mittelmark (зона А)
               
               
                  Всички разрешени винени сортове червено грозде и винените сортове бяло грозде: Bacchus, Blauer Silvaner, Cabernet Blanc, Grüner Silvaner, Johanniter, Müller-Thurgau, Ruländer, Sauvignon Blanc, Scheurebe, Weißer Elbling, Weißer Gutedel, Weißer Riesling и Weißer Burgunder
               
            
                  Лозарския район в Württemberg (зона А)
               
               
                  Винения сорт лоза Blauer Trollinger
               
            
                  Лозарския район в Mecklenburger Landwein (зона А)
               
               
                  Винените сортове лози: Phoenix, Müller-Thurgau, Elbling и Regent
               
            
                  Франция
               
               
                  Следните общини (зона В):
                  
                              —
                           
                           
                              на територията на департамент Aude: Aigues Vives, Alairac, Antugnac, Argeliers, Argens Minervois, Arzens, Azille, Badens, Bagnoles, Baraigne, Bellegarde du Razès, Belvèze du Razès, Bize Minervois, Blomac, Bouilhonnac, Brezilhac, Brugairolles, Cailhau, Calhavel, Cambieure, Camplong d'Aude, Canet, Carcassonne, Castelnaudary, Castelnau d'Aude, Caunes Minervois, Caux et Sauzens, Conques sur Orbiel, Escales, Escueillens et Saint Just de Bélangard, Espéraza, Fabrezan, Fa, Fanjeaux, Fenouillet du Razès, Ferran, Fleury d'Aude, Fontiès d'Aude, Ginestas, Gourvieille, Gramazie, Grèzes, Gruissan, Herminis, Homps, Hounoux, La Courtete, Lafage, La Force, La Redorte, Lasbordes, La Serpent, Lasserre de Prouille, Laure Minervois, Lavalette, Les Casses, Lezignan, Limousis, Mailhac, Malves en Minervois, Maquens, Mas Stes Puelles, Marcorignan, Marseillette, Mazerolles du Razes, Mirepeisset, Molleville, Montazels, Montbrun les Corbières, Montferrand, Montgradail, Montquiers, Montmaur, Montreal, Montseret, Moussoulens, Narbonne, Orsans, Ouveillan, Paraza, Plavilla, Pennautier, Pepieux, Peyriac Minervois, Pouzols Minervois, Puicheric, Raissac d'Aude, Ribouisse, Ricaud, Rieux Minervois, Roquecourbe-Minervois, Roubia, Roullens, Rouvenac, Rustiques, Saint Couat d'Aude, Saint Frichoux, Saint Gauderic, Saint Laurent de la Cabrerisse, Saint Marcel sur Aude, Saint Martin Lalande, Saint Michel de Lanes, Saint Nazaire d'Aude, Saint Papoul, Sainte Valiere, Salleles Cabardes, Salleles d'Aude, Salsigne, Seignalens, Thezan des Corbieres, Tournissan, Tourouzelle, Trausse Minervois, Ventenac Minervois, Villalbe, Villalier, Villarzel Cabardes, Villautou, Villedaigne, Villedubert, Villegly, Villemoustaussou, Villeneuve Minervois, Villeneuve les Montreal и Villesiscle,
                           
                        
                              —
                           
                           
                              на територията на департамент Hérault: Beaufort, Montels, Olonzac и Oupia.
                           
                        
               
                  Всички одобрени винени сортове лози
               
            
                  Хърватия
               
               
                  Всички лозарски райони (зони Б и В)
               
               
                  Всички одобрени винени сортове лози
               
            
                  Италия
               
               
                  Винарски райони във Veneto, Friuli-Venezia-Giulia, Provincia autonoma di Trento, Provincia autonoma di Bolzano, Lombardia, Piemonte, Emilia-Romagna, Toscana, Abruzzo, Puglia и в района на ЗНП „Orvieto“ (зона В)
               
               
                  Всички одобрени винени сортове лози
               
            
                  Унгария
               
               
                  Всички лозарски райони (зона В)
               
               
                  Всички одобрени винени сортове лози
               
            
                  Австрия
               
               
                  Всички лозарски райони (зона Б)
               
               
                  Всички одобрени винени сортове лози
               
            
                  Румъния
               
               
                  Всички лозарски райони (зони Б и В)
               
               
                  Всички одобрени винени сортове лози
               
            
                  Словения
               
               
                  Всички лозарски райони (зони Б и В)
               
               
                  Всички одобрени винени сортове лози
               
            
                  Словакия
               
               
                  Всички лозарски райони (зони Б и В)
               
               
                  Всички одобрени винени сортове лози